laion/Wikipedia-Exotic huggingface dataset:
יחסי בוסניה והרצגובינה – קוסובו

יחסי בוסניה והרצגובינה–קוסובו אינם רשמיים בגלל היעדר תמימות דעים בממשלה המרכזית להכיר בעצמאות קוסובו, בעיקר בעקבות וטו של רפובליקה סרפסקה התומכת בצורה מוחלטת בסרביה. ב-21 בפברואר 2008, אימצה רפובליקה סרפסקה, אחת משתי הישויות של בוסניה והרצגובינה, החלטה שבאמצעותה הוקיעה וסירבה להכיר בהכרזה החד-צדדית על עצמאותה של קוסובו מסרביה. בנוסף, הפרלמנט ברפובליקה אימץ החלטה שקבעה כי במקרה שרוב מדינות האיחוד האירופי והאו"ם יכירו בעצמאות קוסובו, הרפובליקה תראה את הפרישה בקוסובו כתקדים ותקיים משאל עם על מעמדה החוקתי שלה בתוך בוסניה והרצגובינה. לבסוף, ההחלטה קראה לכל פקידי הרפובליקה לעשות הכל כדי למנוע מבוסניה והרצגובינה להכיר בעצמאותה המוצהרת של קוסובו. ב-27 באוגוסט 2008, שגריר בוסניה לשעבר בטורקיה חג'רודין סומון כתב מאמר מערכת שדן בדרכונים הקוסוביים, שם סיכם עד היום את עמדת בוסניה ביחס לקוסובו: "כמו בעניינים רבים אחרים, בוסניה והרצגובינה חלוקה עמוקות ביחס לעצמאותה של קוסובו. הפרלמנט של רפובליקה סרפסקה, המשתרע על 49 אחוז משטחה של המדינה, אימץ החלטה מיוחדת המגנה את עצמאותה של קוסובו והפגנות רחבות אורגנו שם במחאה. בהתחשב בכך שמנהיגי סרביה של אותה ישות איימו להתנתק מבוסניה והרצגובינה ולהצטרף לסרביה כפיצוי על אובדן קוסובו, אמר יו"ר נשיאות בוסניה והרצגובינה, חאריס סילייג'יץ' בפשטות כי לא סביר שארצו תכיר בעצמאותה של קוסובו בזמן הקרוב בגלל ההתנגדות החזקה של הקהילה הסרבית. שר החוץ סוון אלקלעי הודיע לציבור ב-2 באוגוסט 2008 כי על פי חוק בוסניה והרצגובינה איננה יכולה לקבל את הדרכונים הקוסוביים, עד שנשיאות בוסניה תקבע החלטה כזו. ב-26 בספטמבר 2008 בעת השתתפותו בעצרת הכללית של האו"ם בניו יורק, יו"ר הנשיאות הבוסנית, חאריס סילייג'יץ', אמר בריאיון לקול אמריקה ששודר בחזרה לבוסניה בשפה הבוסנית שהוא תומך בעצמאות קוסובו ומתנגד לבקשת סרביה כי בית המשפט הבינלאומי לצדק יתן חוות דעת על הלגיטימיות של עצמאות קוסובו. סילייג'יץ' דיבר בשמו כי נשיאות בוסניה והרצגובינה לא אימצה פה אחד במה שתאפשר לו לדבר רשמית. באוגוסט 2009 ביקש פורום הבוסניאקים (המוסלמים הבוסנים) מקוסובו כי בוסניה תכיר בקוסובו ובדרכונים של אזרחיה. בתגובה, החבר הסרבי במוסד הנשיאות, נבוישה רדמנוביץ', הצהיר כי הנשיאות לא תדון בנושא בעתיד הנראה לעין, וכי מי שיבקש דרישות כאלה צריך לשקול "איזו מדינה היא מדינה בוסניה-הרצגובינה, אילו נטיות קיימות ומה יכול להיות ההשלכות של מהלך כזה". הוא אמר, "לפעמים חשיבה עם הלב אינה טובה למטרות הפוליטיות הגדולות יותר". "Priznanje Kosova i referendum u RS" (בסרבית). Tanjug. 2008-02-22. נבדק ב-2008-02-22. "Kosovo receives recognition boost". Official website. BBC. 2008-10-10. נבדק ב-2008-10-10. Hajrudin Somun (2008-08-27). "Doubtful Kosovo passports". Today's Zaman. אורכב מ-המקור ב-2008-09-21. נבדק ב-2008-09-22. "Bosnia to refuse Kosovo passports". www.B92.net (Serbia). 2008-08-02. אורכב מ-המקור ב-2011-06-07. נבדק ב-2008-09-22. "VOA Interviews Balkan Presidents on Kosovo". Voice of America. 2008-09-27. אורכב מ-המקור ב-2009-05-15. נבדק ב-2009-03-31. "Nebojša Radmanović: "Silajdžić istupa u svoje ime"" (בסרבית). 24sata.info. 2008-09-18. אורכב מ-המקור ב-2011-07-28. נבדק ב-2009-03-31. "Presidency "won't discuss Kosovo"". B92. 2009-08-13. אורכב מ-המקור ב-2009-08-14. נבדק ב-2009-08-22.
תחנת הרכבת לידס

תחנת הרכבת לידס (באנגלית: Leeds Railway Station) היא תחנת רכבת גדולה בממלכה המאוחדת ותחנת הרכבת המרכזית והגדולה ביותר בעיר לידס. תחנת לידס היא התחנה הרביעית בעומסה בבריטניה (מחוץ ללונדון) ובשנת 2019 עברו בה מעל ל-31 מיליון נוסעים. תחנת לידס היא מוקד חשוב ברשת הרכבות הבריטית. התחנה משמשת כתחנת מעבר והחלפה ראשית בקו הראשי של החוף המזרחי של בריטניה. (אנ') (עליו מספקת חברת הרכבת הצפון מזרחית של לונדון שירותי רכבות בין עירוניות במהירות גבוהה ללונדון כל חצי שעה) והיא מהווה תחנה חשובה בקו הבינלאומי בין סקוטלנד, מידלנדס ודרום מערב אנגליה המתחברים לערים מרכזיות כמו בירמינגהאם, גלאזגו, אדינבורו, דרבי, נוטינגהאם, רדינג, בריסטול, אקסטר, פלימות' ופנזנס. ישנם גם שירותים בין עירוניים קבועים ליעדים מרכזיים ברחבי צפון אנגליה כולל מנצ'סטר, ליברפול, ניוקאסל ושפילד. זהו גם הטרמינל של רכבות העוברות על "קו הנוף" ו"קו קרלייל". ההרחבה העתידית שמתוכננת לשנים הבאות תחבר את התחנה לרשת המסילות במהירות גבוהה 2 (HS2). מדיה וקבצים בנושא תחנת הרכבת לידס בוויקישיתוף Our stations - Network Rail, web.archive.org, ‏2014-04-10
יחסי פורטוגל–קוסובו

יחסי פורטוגל–קוסובו הם היחסים שבין הרפובליקה הפורטוגלית לרפובליקה של קוסובו. קוסובו הכריזה על עצמאותה ב-17 בפברואר 2008, וכבר ב-7 באוקטובר 2008 הכירה פורטוגל בעצמאותה של קוסובו. במהלך מלחמת קוסובו התכונן צבא פורטוגל להשתתף ב"מבצע כוח מאוחד". לאחר תום פעולות האיבה, פורטוגל הציעה תוכנית ייצוב לעמק פרשבו בעל הרוב האלבני בסרביה שמצפון לקוסובו. בקוסובו מוצבים 266 חיילים פורטוגלים המשרתים ב"כוח קוסובו", כח שמירת השלום של נאט"ו. מדיה וקבצים בנושא יחסי פורטוגל–קוסובו בוויקישיתוף "Comunicado de Imprensa - Kosovo" (בפורטוגזית). Ministério dos Negócios Estrangeriros. 2008-10-07. אורכב מ-המקור ב-21 באוקטובר 2008. נבדק ב-2008-10-07. {{cite web}}: (עזרה) "Anunciou Luís Amado: Portugal reconhece hoje independência do Kosovo". Publico (בפורטוגזית). Lisbon: Publico. 2008-10-07. אורכב מ-המקור ב-22 בינואר 2009. נבדק ב-2008-10-07. {{cite web}}: (עזרה) "Portugal recognises independent Kosovo" newkosovareport.com 7 October 2008 Link accessed 07/10/08 "Russia pressuring Portugal not to recognize Kosovo". New Kosova Report. 3 באוקטובר 2008. אורכב מ-המקור ב-2008-12-09. נבדק ב-2009-08-04. {{cite web}}: (עזרה) "Portugal reconhece hoje independência do Kosovo". PÚBLICO Comunicação Social SA. 2008-10-07. אורכב מ-המקור ב-2009-01-22. נבדק ב-2015-07-05. "Portugal puts planes on alert for NATO strikes on Serbia". Radio Renascenca, Lisbon. 20 בינואר 1999. נבדק ב-2009-08-04. {{cite web}}: (עזרה) "Portugal to propose mini stabilization programme for Presevo Valley, Serbia". Diario de Noticias, Lisbon. 22 בפברואר 2001. נבדק ב-2009-08-04. {{cite web}}: (עזרה) "Kosovo Force (KFOR)" www.nato.int Link accessed 21-07-09 "NATO-member Portugal wants to withdraw troops from Kosovo". International Action Center (New York). 24 אוק' 2000. אורכב מ-המקור ב-2009-01-29. נבדק ב-2009-08-04. {{cite web}}: (עזרה)
יחסי בוסניה והרצגובינה – סלובניה

יחסי בוסניה והרצגובינה–סלובניה הם יחסי החוץ בין בוסניה והרצגובינה לסלובניה. המדינות המודרניות היו שתיהן חלק מיוגוסלביה. בוסניה והרצגובינה וסלובניה היו שתיהן חלק מהאימפריה האוסטרו-הונגרית עד לאחר מלחמת העולם הראשונה, ולאחר מכן הצטרפו למדינת הסלובנים, הקרואטים והסרבים, אשר חברה לממלכת סרביה ולממלכת מונטנגרו, להקמת ממלכת הסרבים, הקרואטים והסלובנים, אשר הפכה בשנת 1929 לממלכת יוגוסלביה. במהלך מלחמת העולם השנייה היו שתי המדינות תחת כיבוש גרמניה הנאצית, ברמה כלשהי, ולאחר המלחמה הם שבו להיות חלק מיוגוסלביה בראשותו של טיטו. בראשית שנות התשעים היו שתי המדינות מעורבות במלחמות יוגוסלביה, סכסוכים חמושים שבאו בעקבות התפרקות יוגוסלביה לחמש מדינות ריבוניות: בוסניה והרצגובינה, קרואטיה, הרפובליקה של מקדוניה, סלובניה והרפובליקה הפדרלית של יוגוסלביה (שהפכה בשנת 2003 לסרביה ומונטנגרו, והתפרקה בשנת 2006). בסלובניה המלחמה הייתה קצרה, ואילו בבוסניה והרצגובינה הקרואטים, הבוסנים והסרבים (כולל הקרואטים-בוסנים והבוסנים-סרבים) נלחמו זה בזה בבריתות לא יציבות בסדרת קונפליקטים. מרבית המלחמות אירעו בשטחה של בוסניה והרצגובינה, שם הקימו הקרואטים את הרפובליקה הקרואטית של הרצג-בוסניה. כתוצאה מהסכם דייטון, בוסניה והרצגובינה חולקה לשתי ישויות על בסיס שלושת העמים: רפובליקה סרפסקה (לסרבים) והפדרציה של בוסניה והרצגובינה (לבוסנים והקרואטים). בוסניה והרצגובינה מחזיקה בסלובניה שגרירות בליובליאנה בלבד. מאידך, סלובניה מחזיקה בבוסניה והרצגובינה שגרירות בסרייבו בלבד. מדיה וקבצים בנושא יחסי בוסניה והרצגובינה – סלובניה בוויקישיתוף אתר על יחסי מדינות
יחסי בוסניה והרצגובינה – רוסיה

יחסי בוסניה והרצגובינה–רוסיה הם היחסים הדו-צדדיים בין שתי המדינות, בוסניה והרצגובינה ורוסיה. רוסיה הכירה בעצמאותה של בוסניה והרצגובינה ב-27 באפריל 1992. בוסניה היא אחת המדינות בהן רוסיה תרמה חיילים עבור נאט"ו לכוח הייצוב לשמירת השלום. ב-12 בינואר 1996, רוסיה שלחה חיילים לסרייבו, בירת בוסניה-הרצגובינה, דרך טוזלה. המוטיבציה למהלך, בחלקה, נבעה מהרצון לשפר את היחסים עם ארצות הברית. המיקום של פריסת החיילים הרוסיים הפך לנושא לדיון בינלאומי: הרוסים רצו לפרוס באזור הבוסניים-סרביים, ואילו ארצות הברית רצתה לפרוס אותם בשטח הבוסני-קרואטי. במהלך 1999, בעת מלחמת קוסובו, ההסכם משנת 1996 על פעולות משותפות בבוסניה שהובאו כדוגמה לשיתוף פעולה מוצלח של רוסיה-נאט"ו. העמדה הרוסית לגבי שיקום בוסניה לאחר המלחמה נותרה, נכון ל-2008, בקו אחד עם המדיניות המערבית. בפרט, באוקטובר 2007 רוסיה אישרה את ההכחשה המערבית של ההצבעה העדתית (מוגנת על ידי המיעוט הסרבי וממשלת סרביה). בוסניה והרצגובינה מחזיקה ברוסיה שגרירות במוסקבה בלבד. מאידך, רוסיה מחזיקה בבוסניה והרצגובינה שגרירות בסרייבו בלבד. מדיה וקבצים בנושא יחסי בוסניה והרצגובינה – רוסיה בוויקישיתוף Linda D. Kozaryn. "Russian Troops Arriving in Bosnia". American Forces Press Service. נבדק ב-2008-10-19. Jamie McIntyre, Kathleen Koch. "Bosnia inspires compromise plan for Russian troops". CNN. נבדק ב-2008-10-19. Daria Sito-Sucic (2007-10-31). "Powers back Bosnia envoy, Russia faults timing". Reuters. נבדק ב-2008-10-19. אתר על יחסי מדינות
אריאל דוידוב

אריאל דוידוב (נולד ב-1960) הוא מלחין ישראלי-רוסי-אמריקאי של מוזיקה קלאסית ומורה. אריאל דוידוב נולד במשפחה יהודית בשימקנט בקזחסטן, אז בברית המועצות. בשנים 1975–1979 למד וסיים בהצטיינות לימודי מוזיקה במכללה למוזיקה בדושנבה בטג'יקיסטן, שם למד ניצוח ונגינת אקורדיון-באיאן. לאחר מכן, סיים בהצטיינות בשנת 1984 לימודי מוזיקולוגיה ותולדות המוזיקה במכון הממלכתי לאמנויות של טג'יקיסטן בדושנבה. בהמשך למד הלחנה ומוזיקולוגיה בקונסרבטוריון למוזיקה של סנט פטרסבורג עד שנת 1992, שם גם השתלם בלימודי המשך בהלחנה ותורת המוזיקה (לימודי "אספירנטורה") אצל בוריס טישנקו עד שנת 1994. בשנים 1985–1986 לימד ניצוח מקהלות במכללה הפדגוגית בדושנבה. בשנים 1986–1988 לימד מקצועות תאורטיים מוזיקליים במכללה למוזיקה בדושנבה, ובשנים 1992–1996 היה מדריך להלחנה ולתאוריית המוזיקה במחלקה הפדגוגית של הקונסרבטוריון סנט פטרסבורג. בשנת 1994 התקבל כחבר באיגוד המלחינים של רוסיה ובשנת 1996 עלה לישראל. החל משנת 1997 הוא חבר באיגוד המלחינים הישראלים. בישראל, בשנים 1999–2003 עבד כעורך בהוצאה לאור של איגוד המלחינים הישראלים, ובשנים 2004–2005 לימד סולפג' ותורת המוזיקה בקונסרבטוריון של כפר יונה. החל משנת 2005 חי בניו יורק בארצות הברית ומלמד כמורה פרטי הלחנה ונגינת פסנתר. בשנת 2003 זכה בפרס ראש הממשלה לקומפוזיטורים. דוידוב הלחין בין היתר סימפוניה אחת, קונצ'רטו לקונטרבס ותזמורת, ושלישייה לחלילית, סקסופון ופסנתר, הוא הלחין את היצירות המוזיקליות "פליטים" (1997), ראגאווי 1 לכלי מיתרים וכלי הקשה (1989), ראגאווי 2 לחלילית, נבל וקונטרבס (1991) ואחרות. יצירות שלו בוצעו בארגנטינה, ישראל (בין השאר בהזמנת קרן פליציה בלומנטל), הודו, קזחסטן, טג'יקיסטן, רוסיה, ארצות הברית ומדינות אירופיות רבות. פרס ראש הממשלה לקומפוזיטורים (2003) סימפוניה קונצ'רטו לקונטרבס ולתזמורת פואמות סימפוניות פתיחות - הפתיחה "אקסודוס" לתזמורת. סוויטה לבלט *עולם נפלא זה " שלישייה לחלילית, נבל וקונטרבס ראגאווי 2 " שלישייה לחלילית, סקסופון אלטו ופסנתר "פליטים" (1993) מוקדשת לדושאן מיכאלק אתר האינטרנט הרשמי של אריאל דוידוב באתר MusicaNeo אריאל דוידוב, ברשת החברתית פייסבוק אריאל דוידוב, ברשת החברתית LinkedIn אריאל דוידוב, סרטונים בערוץ היוטיוב אריאל דוידוב, דף שער בספרייה הלאומית הפורטל אסיה-ישראל - תקציר מקורות אנציקלופדי על יהדות בוכרה (אורכב 20.08.2019 בארכיון Wayback Machine) אתר הארגון צפונות תרבות קונצ'רטו גרוסו, בביצוע תזמורת הנוער של תיאטרון מרינסקי, סנט פטרסבורג, בניצוחו של טוגן סוחייב 2005 בערוץ יוטיוב Ariel Davydov: Biography
JD.com

JD.com (בסינית: 京东; בפין-יין: Jīngdōng) הידועה גם כ-Jingdong ולשעבר: 360buy הוא אתר סחר אלקטרוני המופעל מבייג'ינג שבסין. האתר הוא אחד משני האתרים המובילים בסין בסחר אלקטרוני לצד עליבאבא. באוגוסט 2020 הוערך שווי החברה במעל 105 מיליארד דולר. החברה שמפעילה את האתר נוסדה בשנת 1998 על ידי ליו קיאנגדונג כחברה פרטית ובמאי 2014 היא הונפקה בבורסת נאסד"ק שבניו יורק והפכה לחברה ציבורית. ביוני 2015 החברה החלה לפעול גם בשוק הרוסי והשיקה את אתר JD גם בשפה הרוסית. 20% ממניות החברה מוחזקות על ידי הענקית הסינית tencent. מדיה וקבצים בנושא JD.com בוויקישיתוף אתר האינטרנט הרשמי של JD.com (בסינית) האתר בגרסה הרוסית ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
NW דגם B

דגם NW דגם B (באנגלית: Neuer Vierer Type B), היא מכונית בסגנון Runabout (car) (אנ') מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft (גר'), אשר משנת 1919 נודעה בשם טטרה ויוצרה באימפריה האוסטרו-הונגרית. בשנת 1901 יוצרו 2 יחידות שהיו קרויות "Neuer Vierer", אבל בשנת 1902 שם הרכב שונה ל-"type B". יוצרו 36 יחידות מסוג "NW סוג B". מפעל היצרן מוקם בעיר Kopřivnice (אנ') בחבל מוראביה. לאחר פירוק אוסטריה-הונגריה ב-1918 נעשתה חלק מצ'כוסלובקיה, ועם פירוקה ב-1993 נעשתה חלק מן הרפובליקה הצ'כית. מנוע אחורי מרכזי שמוקם מתחת לרצפת הרכב. מנוע הנעה אחורית. מנוע קירור מים. 4 נוסעים. 6 נוסעים. 8 נוסעים. דגם "NW דגם B" דגם "NW דגם B" דגם "Neuer Vierer", שנת 1901 דגם "Neuer Vierer", שנת 1901 דגם "Neuer Vierer" טטרה (רכב) NW E NW F מדיה וקבצים בנושא NW דגם B בוויקישיתוף אתר חברת טטרה מנוע "twin engine" - הוא מנוע בעירה פנימית דו-צילינדרי עם מבנה הצילינדרים משני צדי גל הארכובה דגם "NW דגם B" - מנוע, Encyklopedie automobilů סגנון מכונית שיוצרה בסגנון קל, בסיסי, ללא שמשה קדמית, וללא שמשות בכלל, או דלתות ושורה אחת של מושבים דגם "NW דגם B", נושא: Tatra – The Legacy of Hans Ledwinka: Updated & Enlarged
יחסי בוסניה והרצגובינה – הממלכה המאוחדת

יחסי בוסניה והרצגובינה–הממלכה המאוחדת הם היחסים הדו-צדדיים בין שתי המדינות, בוסניה והרצגובינה והממלכה המאוחדת. בשנת 1995 נחתם הסכם דייטון, ובעקבותיו הכירה בריטניה בבוסניה והרצגובינה. כוחות בריטיים היו חלק מכוח שמירת השלום של נאט"ו, ולאחר מכן היו חלק מכוח האכיפה ומכוח הייצוב, אשר פעלו לשמירת השלום ברחבי בוסניה. כיום בוסניה והרצגובינה היא מדינה מועמדת להצטרפות לאיחוד האירופי, בעוד בריטניה מובילה תהליך של פרישה מהאיחוד. בוסניה והרצגובינה מחזיקה בבריטניה שגרירות בלונדון בלבד. מאידך, בריטניה מחזיקה בבוסניה והרצגובינה שגרירות בסרייבו וקונסוליה כללית בבאניה לוקה. אתר על יחסי מדינות
לאסלו שטרן (חזן)

לאסלו (בנימין) שטרן (בהונגרית: Stern László); (בודפשט, 12 במרץ 1915 – בודפשט, 12 בספטמבר 1978) היה חזן ראשי בבודפשט, הונגריה, פעל על פי רוב בבית הכנסת ברחוב נַאג' פוּבַארוֹש 4 (Nagy Fuvaros utca 4), שהשתייך לקהילות הסטטוס קוו אנטה. אחד החזנים הגדולים, בנו של החזן ישראל שטרן ואחיו הגדול של החזן יליד הונגריה, משה שטרן. בבית כנסת זה פעל כרב לאסלו שלגו משנת 1945. לאסלו (בנימין) שטרן נולד בבודפשט בשנת 1915. אביו, ישראל שטרן, היה החזן הראשי של הקהילה היהודית האורתודוקסית בבודפשט כמעט חמישים שנה. בנימין ספג במשפחה של אחד עשר הילדים את ידע החזנות של אביו מילדותו. הוא היה בקושי בן שמונה כשקולו כבר נשמע בבתי הכנסת בבודפשט. עם חלוף השנים הפך קולו לקול ייחודי, לטנור בעל הגוון הרך וגם הקשה לפי אופי התפילה, ולצדו שירתו מקהלות ילדים. הוא עבר את השואה, אך בקושי. חלק מבני משפחתו נרצחו, חלק שרדו. בשנת 1950 הוא התמנה לחזן של בית הכנסת ברחוב נאג' פובארוש ברובע 8 בבודפשט. הוא אף גר באותו בנין מגורים בדירה צנועה בקומה השנייה מעל בית הכנסת במשך שנים רבות. הוא היה הנציג הגדול האחרון של החזנות בהונגריה בסגנון המסורתי הישן, ואחרון שם בשושלת החזנים המפורסמת. נכדו, פטר שטרן, היה מראשי מועדון הכדורגל מ.ט.ק. (הקבוצה שזוהתה עם יהודי הונגריה במשך עשרות שנים). רבים מחזני העיר, של כמה עשרות בתי כנסת שפעלו, עזבו את הונגריה במהלך המרד ההונגרי של 1956 או מיד בסמוך אחריו. לאסלו שטרן נשאר כדי לשרת את חברי הקהילה היהודית שנשארו. קולו הרטיט לבבות רבים ובית הכנסת ברחוב נאדי פובארוש 4 היה גדוש בשבתות ובמיוחד בחגים. שטרן נקבר בבית הקברות היהודי ברחוב קוזמה בבודפשט. "שבת"-כתב עת יהודי פוליטי-תרבותי:החזן ובעל התפילה (בהונגרית) גיורא שרון, חזן ראשי: החזנים (הכמעט) נשכחים בהונגריה (בהונגרית) אלפרד שנר: 90 שנה להולדתו של החזן לאסלו שטרן רשימת בתי הכנסת בהונגריה
למה (מתמטיקה)

לֶמַּה (באנגלית: Lemma; מיוונית: λημμα) היא משפט מתמטי המשמש כלי-עזר להוכחת משפטים אחרים. נקראת לפעמים גם משפט עזר. מלבד העובדה שהיא מסייעת בהוכחת משפט אחר, ההבחנה בין "לֶמה" לבין "משפט" היא בעיקר ערכית – הלֶמה עשויה להימצא בצילו של המשפט אשר בהוכחתו סייעה. עם זאת הוכחת הלֶמה עשויה לפתור את מרבית הדרך להוכחת משפט המטרה או אף לפתוח צוהר רחב יותר ממנו בגלל מאפיינים ונושאים שונים שהועלו בזמן הוכחתה. לכן בין הלמות קיימות גם תוצאות חשובות רבות: הלמה של צורן, הלמה של בזו, הלמה של פאטו, הלמה של נקאימה ועוד. מהעת העתיקה מוכרות הלמה של אוקלידס וספר הלמות של ארכימדס. המילה היוונית "למה" ("λημμα") פירושה: "כל דבר המתקבל. כגון מתנה, רווח או שוחד". למה, באתר MathWorld (באנגלית) Nicholas J. Higham, 1998. Handbook of writing for the mathematical sciences, Second Edition. Philadelphia: Society for Industrial and Applied Mathematics. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
יחסי אנדורה–אסטוניה

יחסי אנדורה–אסטוניה הם היחסים הדיפלומטיים הרשמיים שבין נסיכות אנדורה לבין רפובליקת אסטוניה. היחסים בין אנדורה לאסטוניה כוננו ב-11 באפריל 1996. אזרחים אסטונים יכולים לבקר באנדורה וזאת ללא צורך באשרה. גם אזרחי אנדורה יכולים לבקר באסטוניה ללא צורך באשרת כניסה עקב אמנת שנגן. ביולי 2007, בשיתוף פעולה של שגרירות אסטוניה במדריד ושל משרד החוץ של אנדורה, נערך האירוע התרבותי הראשון אי פעם בתולדות היחסים הדיפלומטיים שכלל הופעה של Arsis Handbell Ensemble האסטונים באנדורה. ב-1 במרץ 2008 נחגג באנדורה יום העצמאות ה-90 של אסטוניה עם הופעה של מקהלה אסטונית באודיטוריום הלאומי של אנדורה. האירוע סוקר על ידי התקשורת בשתי המדינות. ביוני 2014 נערכה באנדורה תערוכה על "מגדלורים באסטוניה לאורך עידנים", ובנובמבר 2017 נפתחה באנדורה לה ולה תערוכת צילומי נופים אסטוניים של צלמים בשם "Estonian landscapes: 4 seasons". ב-21 בספטמבר 2017, מספר ימים לאחר שעמנואל מקרון הנסיך-שותף של אנדורה ביקר באסטוניה, נפגשה נשיאת אסטוניה קרסטי קליולאיד עם ראש ממשלת אנדורה אנטוני מרטי בשולי העצרת הכללית של האומות המאוחדות. היחסים הכלכליים בין שתי המדינות הם יחסים בסדר גודל זניח מאוד. בשנת 2017 אנדורה היא שותפת הסחר ה-171 בגודלה של אסטוניה. אנדורה מהווה אתר תיירות חורפית פופולרי באסטוניה ומשום כך, שוק התיירות האסטונית באנדורה הוא גדול. פתיחתו של קו תעופה בין נמל התעופה הבינלאומי לנארט מרי שבטאלין לבין נמל התעופה של ברצלונה-אל פראט שבברצלונה (הקרובה לאנדורה), רק ביסס עוד יותר את מעמדה של אנדורה כאתר תיירות פופולרי. עמנואל מקרון, נשיא צרפת ונסיך-שותף של אנדורה (ספטמבר 2017) אסטוניה אינה מיוצגת באנדורה בדרג השגרירות. אסטוניה מיוצגת באנדורה בדרג הקונסולרי באמצעות קונסוליה רשמית שהיא מחזיקה באנדורה לה ולה, בירת המדינה. בנוסף לכך, האמינה אסטוניה את שגרירותה במדריד, בירת ספרד הסמוכה, על אנדורה. אנדורה אינה מיוצגת באסטוניה, הן בדרג השגרירות והן בדרג הקונסולרי. אנדורה האמינה שגריר לא תושב שמיקום מושבו הוא בליסבון, בירת פורטוגל, על אסטוניה. מדיה וקבצים בנושא יחסי אנדורה–אסטוניה בוויקישיתוף Andorra, באתר משרד החוץ של אסטוניה CONSULATE OF ESTONIA IN ANDORRA LA VELLA ANDORRA
לוהנר-פורשה היברידי מעורב

לוהנר-פורשה היברידי מעורב (באנגלית: Lohner-Porsche Mixed Hybrid, קרוי גם: Lohner-Porsche-Elektromobil) היא מכונית בסגנון Horseless carriage (אנ') אשר פותחה על ידי פרדיננד פורשה ו-Lohner-Werke (אנ') במפעל הכרכרות Jakob Lohner & Co. "לוהנר-פורשה היברידי מעורב" היה כנראה הרכב הראשון בעולם בעל הנעה היברידית אשר יוצר בין השנים 1900–1905. הדגם הוצג בתערוכה העולמית של פריז בשנת 1900. בשנת 1898 המהנדס פרדיננד פורשה, בן ה-23, בנה את המכונית הראשונה שלו, ה-"Chahner Electric Chaise". זאת הייתה המכונית עם ההנעה הקדמית הראשונה בעולם. המכונית השנייה של פורשה הייתה היברידית, והשתמשה במנוע בעירה פנימית כדי לסובב גנרטור שסיפק כוח ל-4 מנועים חשמליים הממוקמים במרכזי הגלגלים. על המצבר בלבד המכונית הייתה יכולה לנסוע כמעט 40 מיילים (כ-64 קילומטר). אבות טיפוס ראשונים היו בעלי הנעה דו-גלגלית, כלי רכב חשמליים המונעים על ידי סוללות עם שני מנועים רכובים על רכזת קדמית. גרסה מאוחרת יותר הייתה היברידית באמצעות מנועים חשמליים רכובים על רכזת בכל גלגל, המונעים על ידי סוללות וגנרטור מנועי בנזין. שלדה וגוף עשויים עץ. מנוע מוט-פנימי אחד המחובר להגה הקדמי, תפוקת מנוע 2.5 / 3.5 כ"ס, עם פרצים קצרים של 7 כ"ס. ארבעים וארבעה תאי סוללת עופרת של 80 וולט. משך השימוש כשלוש שעות, מהירות מקסימלית כ-28 - 36 קמ"ש. משקל הסוללות עמד על 1.8 טון, כדי להניע את ארבעת המנועים החשמליים, ועלותם כ-15,000 כתרים אוסטריים (בשנת 1901). העיצוב של דגם "לוהנר-פורשה היברידי מעורב" נחקר על ידי בואינג ונאס"א על מנת ליצור את רכב הנדידה הירחי של תוכנית אפולו. רבים מעקרונות העיצוב של הדגם "לוהנר-פורשה היברידי מעורב" השתקפו בעיצוב כלי רכב של היצרנית הבריטית רובר. הרעיון ההיברידי של הסדרה עומד בבסיס קטרי רכבת מודרניים רבים. במרוצי מכוניות דגם "לוהנר-פורשה היברידי מעורב" הגיע למהירות של 56 קמ"ש, וזכה במספר גביעים בתחרויות מהירות באוסטריה. בשנת 1906 נמכרו יותר מ-300 יחידות מהדגם. 2 מושבים + נהג, דגם פתוח קבריולה. 4 מושבים + נהג. "לוהנר-פורשה היברידי מעורב", שנת 1900 "לוהנר-פורשה היברידי מעורב" לוגו היצרן "Jakob Lohner & Co" פרדיננד פורשה מדיה וקבצים בנושא לוהנר-פורשה היברידי מעורב בוויקישיתוף לוהנר-פורשה היברידי מעורב, סרטון באתר יוטיוב "לוהנר-פורשה היברידי מעורב" hemmings.com/blog/2013/08/15/cars-of-futures-past-1901-lohner-porsche-semper-vivus-and-mixte "לוהנר-פורשה היברידי מעורב" ultimatecarpage.com/car/3456/Lohner-Porsche-Mixte-Voiturette לוהנר-פורשה - הסיפור האמיתי web.archive.org/web/20120722081056 היסטוריה של מכוניות היברידיות / ראו "פרדיננד פורשה" שנת 1898 web.archive.org/web/20090904154040 "לוהנר-פורשה היברידי מעורב" newatlas.com/back-to-the-future-electric-drive-lohner-porsche-at-the-la-auto-show
יחסי מקדוניה הצפונית – סלובניה

יחסי מקדוניה הצפונית–סלובניה הם היחסים הדיפלומטיים הרשמיים שבין רפובליקת מקדוניה הצפונית לבין רפובליקת סלובניה. בין שתי המדינות קשרים פוליטיים קרובים מאוד הנובעים מהיסטוריה משותפת. שתי המדינות היו חברות ברפובליקה הפדרלית הסוציאליסטית של יוגוסלביה ושתיהן הכריזו על עצמאותן באותה השנה, זו אחר זו (סלובניה בחודש יוני ומקדוניה הצפונית בחודש ספטמבר). שתי המדינות הכירו בעצמאות אחת של השנייה ב-12 בפברואר 1992. היחסים הדיפלומטיים הרשמיים שבין המדינות כוננו ב-17 במרץ 1992 ולמעשה הייתה סלובניה המדינה הראשונה לכונן יחסים דיפלומטיים עם מקדוניה הצפונית. סלובניה תומכת בריבונות של מקדוניה הצפונית, בתביעה המדינית שלה, בהרחבת הפטור מאשרות ובהצטרפותה של המדינה לאיחוד האירופי. מעל 70 חברות סלובניות לוקחות חלק בשוק הצפון מקדוני, וההשקעות בין מדינה למדינה הן גבוהות מאוד. ב-2009 ראש ממשלת מקדוניה הצפונית חשף כי מדינתו צפויה לקבל השקעות סלובניות רבות בפרויקטים בנושא האנרגיה. הסכם סחר חופשי. הסכם לקידום והגנה על השקעות. הסכם חילופי מידע בנושא המס ובתוכו אמנה למניעת כפל מס. מקדוניה הצפונית מיוצגת בסלובניה בדרג השגרירות באמצעות שגרירות רשמית שהיא מחזיקה בליובליאנה, בירת המדינה. מקדוניה הצפונית מיוצגת בסלובניה גם בדרג הקונסולרי באמצעות קונסוליה רשמית שהיא מחזיקה במורסקה סובוטה. סלובניה מיוצגת במקדוניה הצפונית בדרג השגרירות באמצעות שגרירות רשמית שהיא מחזיקה בסקופיה, בירת המדינה. סלובניה מיוצגת במקדוניה הצפונית גם בדרג הקונסולרי באמצעות קונסוליה רשמית שהיא מחזיקה באוחריד. מדיה וקבצים בנושא יחסי מקדוניה הצפונית – סלובניה בוויקישיתוף Republic of Slovenia - Government Communication Office(הקישור אינו פעיל) BILATERAL RELATIONS, ארכיון אתר משרד החוץ המקדוני Словенечки инвестиции во инфраструктурата, וסר אונליין, 1 בפברואר 2009 EMBASSY OF NORTH MACEDONIA IN LJUBLJANA, SLOVENIA CONSULATE OF NORTH MACEDONIA IN MURSKA SOBOTA, SLOVENIA EMBASSY OF SLOVENIA IN SKOPJE, NORTH MACEDONIA CONSULATE OF SLOVENIA IN OHRID, NORTH MACEDONIA
טקאו קנאדה

יפן זהו שם יפני; שם המשפחה הוא קנאדה. טקאו קנאדֶה (ביפנית: 金出 武雄;‏ נולד ב-24 באוקטובר 1945) הוא מדען מחשב יפני מומחה בתחום ראייה ממוחשבת. טקאו קנאדה, יליד בהיוגו, למד באוניברסיטת קיוטו ולאחר סיום הלימודים החל ללמד שם. בשנת 1974 הוא סיים את הדוקטורט. בהמשך, בשנת 1980 הוא עבר לאוניברסיטת קרנגי מלון והחל התמחות ברובוטיקה וראייה ממוחשבת. באוניברסיטה זו הוא הקים מכון לרובוטיקה ועמד בראשו. בנוסף, בשנת 2001 הוא הקים מרכז לחקר המחשב בטוקיו ועמד בראש המוסד עד לשנת 2010. במהלך הקריירה המדעית הוא פרסם יותר מ-400 פרסומים ובבעלותו כ-20 פטנטים. בין היתר הוא היה שותף ליצירת שיטת לוקאס-קנאדה. על העבודות ומחקרים בתחום מומחיותו טקאו קנאדה זכה במספר פרסים לרבות פרס קיוטו בשנת 2016. מדיה וקבצים בנושא טקאו קנאדה בוויקישיתוף טקאו קנאדה, באתר פרויקט הגנאלוגיה במתמטיקה טקאו קנאדה, באתר dblp טקאו קנאדה, באתר גוגל סקולר טקאו קנאדה, באתר IEEE קורות חיים ערך זה הוא קצרמר בנושא יפנים. אתם מוזמנים לתרום לוויקיפדיה ולהרחיב אותו.
יחסי אנדורה–קנדה

יחסי אנדורה–קנדה הם הדיפלומטיים שבין נסיכות אנדורה לבין קנדה. היחסים שבין אנדורה לקנדה כוננו ב-1995. על פי משרד החוץ הקנדי היחסים הם "יחסים המבוססים על ערכים משותפים ודיאלוג פוליטי ברומו של עולם". מרכז שיתוף הפעולה שבין שתי המדינות הוא בארגונים הבינלאומיים בהם נוטה אנדורה לתמוך בהצעות קנדיות ולהפך. שתי המדינות נהנות משיתוף פעולה קרוב במסגרת ארגון לה פרנקופוני. אזרחי אנדורה יכולים להיכנס לקנדה באופן חופשי, ללא אשרה, לתקופה של עד שישה חודשים. מן הצד השני, גם אזרחי קנדה יכולים להיכנס לאנדורה באופן חופשי וללא אשרה. אנדורה אינה מיוצגת בקנדה בדרג השגרירות, אלא באמצעות שגרירותה בניו יורק, אותה האמינה על קנדה. אנדורה מיוצגת בקנדה בדרג הקונסולרי באמצעות קונסוליה רשמית שהיא מחזיקה במונטריאול. קנדה אינה מיוצגת באנדורה, הן בדרג השגרירות והן בדרג הקונסולרי. קנדה האמינה את שגרירותה שבמדריד, בירת ספרד הסמוכה, על אנדורה. יחסי אנדורה – קנדה, באתר שגרירות קנדה בספרד